Skitter hoogspring-atleet Leanke van der Westhuizen sal einde Maart aan die SA atletiekkampioenskappe in Durban deelneem, nadat sy by die Vrystaat Skole-kampioenskap vir die SA's gekwalifiseer het.
'n Rekordgetal van 50 atlete van die Hoërskool Parys het verlede week aan die Vaalrivier atletiekbyeenkoms deelgeneem en nie minder nie as 10 eerste plekke, 13 tweede plekke, 8 derde plekke, 16 vierde plekke en 18 vyfde plekke behaal.
Van die 50 atlete sal 47 nou aan die Fezile Dabi-byeenkoms deelneem wat hierdie week (15 en 16 Februarie) plaasvind.
Vroeër vanjaar het Parys ook by die HTS vriendskaplike byeenkoms 5 eerste plekke, 5 tweede plekke, 5 derde plekke, 3 vierde plekke, 'n vyfde plek, 'n sesde plek en 'n sewende plek behaal.
PARYS SE 1STE SPAN EN O/14'S TREE UIT AS DIE WENNERS IN DIE VALKE-STRYD OM BEELD-TROFEE
Die volgende rugbyspelers is gekies vir verskeie spanne:
O/19 Cobraspan wat deelgeneem het aan die prestige week:
Johan Bruwer, Hannu Benade, Stephan Visser, Keegan de Ponte
Wes-Transvaalbokkies o/14: Heinrich Roets
Blou Valke o/16:
Thabo Mosai en Marius Steenkamp
Valke Cravenweek o/18:
Zuan van Heerden
PARYS DEUR NA EINDRONDTE VIR VALKE-STRYD OM BEELD-TROFEE
Die eerste rugbyspan het Belvedre in die halfeindronde van die valke se liga om die Beeld-trofee geklop.
Die eerste span sowel as die o/14 rugbyspan sal die finale kragmeting speel.
PARYS WEER NAASWENNERS IN FEZILE DABI STREEK
Die o/16A netbalspan is vir die tweede jaar agtereenvolgens as naaswenners in die Fezile Dabi-streek aangewys. Die span sal op 16 en 17 Julie aan die Free State Challange in Odendaalsrus gaan deelneem wanneer hulle te staan kom teen ander Vrystaat skole spanne.
Ons het 'n suksesvolle tennisjaar beleef! Die tennisoefengroep se getalle het aansienlik gestyf. Ons afrigters, Mee. Chantelle Roux en Jeanette du Toit het met hul besondere geaardheid en manier om met kinders te werk het tennis 'n baie gesogte sport begin maak.
Die eerstespanne het albei tweede geëindig in hul onderskeie ligas, wat dit 'n puik prestasie maak as 'n mens in ag neem dat ons teen baie groot skole meeding.
SKITTER PLEKKE VIR PARYSENAARS
Sean van Pletsen het 'n 3de plek behaal vir o/15s in die 20 km Tour The River MTB Spur Skole-reeks.
Ons is trots op al ons fietsryers wat gereeld baie goed presteer.
Die skool se roeiers neem jaarliks deel aan SA Roei-kampioenskappe en verskeie roeiers verteenwoordig Gauteng.
Rudger Potgieter en Charles Pieterse is gekies vir die Vaaldriehoek-gholfspan wat aan die SA Hoërskole toernooi deelneem. Charles het na afloop van die liga in die eerste plek geeïndig en Rudger in die sesde plek.
Tydens die eerste kwartaal 2011 is 'n baie geslaagde netbalkursus aangebied onder leiding van die voormalige Protea-afrigter en tans Cheethas-afrigter, me. Burtha de Kock. Sy is bygestaan deur Anja Opperman – beste speler op die Nasionale Netballiga in 2010 – wat doele touwys gemaak, asook Karin Venter – 'n voormalige Protea verdediger en kaptein.
Verskeie vriendskaplike wedstryde is gespeel en ons het ook aan die aandreeks wat deur Hoërskool Vanderbijlpark aangebied is, deelgeneem. Na afloop van die Vaalrivier netbalproewe is die volgende 5 eerstespan-dogters in die span ingesluit: Maryna van der Walt, Lounuél de Ponte, Isabel Schlebusch, Menanté Joubert en Dandie Joone. Baie geluk, julle is soos blitse op die baan!
Die o/14, 15 en 16-netbalspeelsters het gedurende die Aprilvakansie 'n baie geslaagde netbaltoer na Hammanskraal onderneem waar hulle afgerig is deur Tukkies onder leiding van Jenny van Dyk. Hulle het baie geleer en hierdie kennis is met vrug toegepas tydens die liga-wedstryde wat in die tweede kwartaal plaasgevind het. Die eerste span het 'n oefenkamp bygewoon, wat deur mev. Alta van Wyk, hulle afrigter gereël is.
Die volgende dogters is gekies vir die Fezile Dabi-span: Carmen Pretorius (o/14) en Juané Deale, Sanmari Kleinhans en Mpasi Mochela (o/16). Na afloop van hierdie proewe is Carmen en Sanmari gekies vir die Jacquar proewe wat in Kroonstad plaasgevind het! Baie geluk!
Tydens die Oranje Vaal Skietprovinsie se prysuitdeling het verskeie skuts erkenning gekry.
Timothy Bezuidenhout ontvang 'n bronsmedalje vir die 10M Sporterskut-kategorie en 'n silwermedalje vir die Senior 3P Sporterskut-kategorie. Hy verwerf ook sy OVL (Oranje Vaal Luggeweer Skiet) Provinsiale Kleure vir die 2de Jaar en haal die OVL SA-span vir die derde jaar.
HJ van der Merwe ontvang die beker en goue medalje as Beste o.12 Sporterskut.
Deriek van der Wat ontvang 'n bronsmedalje in die Kategorie vir Junior 3P Sporterskut en haal ook die OVL SA-span.
Vincent van der Merwe is vir die tweede jaar ingesluit in die OVL SA Span, terwyl Lourens Vos erken is vir goeie vordering getoon in sy eerste jaar van deelname in die Junior 3P Sporterskut-kategorie. Hy sal ook aan die SA's deelneem.